ลดคุ้มครองเงินฝาก10ล้าน ดีเดย์เริ่มใช้11ส.ค.นี้แน่นอน
สถาบันคุ้มครองเงินฝากเดินหน้าสร้างความเชื่อมั่นแก่ผู้ฝากเงิน หลังจะปรับลดวงเงินคุ้มครองเหลือ 10 ล้าน ในวันที่ 11 ส.ค.นี้
29 มี.ค. 2561

สถาบันคุ้มครองเงินฝากเดินหน้าสร้างความเชื่อมั่นแก่ผู้ฝากเงิน หลังจะปรับลดวงเงินคุ้มครองเหลือ 10 ล้าน ในวันที่ 11 ส.ค.นี้นายกฤษฎา จีนะวิจารณะ ประธานกรรมการสถาบันคุ้มครองเงินฝาก เปิดเผยว่า ตั้งแต่วันที่ 11 ส.ค. 2561 จะมีการปรับวงเงินคุ้มครองจาก 15 ล้านบาท เป็น 10 ล้านบาท และจะปรับเป็น 5 ล้านบาท ในวันที่ 11 ส.ค. 2562 และตั้งแต่วันที่ 11 ส.ค. 2563 เป็นต้นไป วงเงินคุ้มครองจะเป็น 1 ล้านบาท ซึ่งสถาบันคุ้มครองเงินฝากได้ทำการเร่งประชาสัมพันธ์ให้กับ ผู้ฝากเงินเข้าใจ ว่าการลดวงเงินคุ้มครองไม่มีผลกระทบอะไรเกิดขึ้นปัจจุบันผู้ฝากเงินที่อยู่ภายใต้ความคุ้มครอง 74.69 ล้านราย เพิ่มขึ้น 3.76 ล้านราย หรือ 5.30% จากปี 2559 ส่วนใหญ่เป็นผู้ฝากประเภทบุคคลธรรมดา โดยเป็นผู้ฝากที่มีวงเงินฝากไม่เกิน 15 ล้านบาท ตามวงเงินคุ้มครองที่กฎหมายกำหนด อยู่ที่ 99.90% และที่มีวงเงินฝากไม่เกิน 1 ล้านบาท อยู่ที่ 98.21% ของ ผู้ฝากทั้งระบบ ดังนั้นประชาชนส่วนใหญ่จะไม่ได้รับผลกระทบ เพราะผู้ฝากเงินที่มีวงเงินฝากเกิน 15 ล้านบาท มีเพียง 0.1% และเป็นผู้ที่มีความรู้ทางการเงินนอกจากนี้ ระบบสถาบันการเงินไทยมีความแข็งแรงไม่มีความเสี่ยงจะเกิดปัญหาเหมือนปี 2540 ปัจจุบันมีเงินกองทุนต่อสินทรัพย์เสี่ยงอยู่ที่ 18.19% มีเงินฝากทั้งระบบจำนวน 13.25 ล้านล้านบาท เพิ่มขึ้น 5.09% จากปี 2559 ที่มีจำนวน 12.61 ล้านล้านบาท